Az 1970-es Eurovíziós Dalfesztivált a skandináv országokkal, illetve Ausztriával közösen bojkottálták, az előző évi négyes holtverseny miatt, de a következő évben már visszatértek. Sokáig ez volt az egyetlen alkalom, hogy önként léptek vissza. A hetvenes években mindössze négyszer végeztek a legjobb 10 között (1971-ben kilencedikek, 1972-ben hetedikek, 1973-ban tizedikek és 1979-ben ismét kilencedikek), míg a 80-as években csupán egyszer, 1980-ban, akkor hetedikként. A kilencvenes évek elején viszonylag sikeresek voltak, néhány éven belül négyszer is bejutottak az első tízbe, debütálásuk óta pedig 1996-ban érték el addigi legjobb eredményüket, amikor a hatodik helyen zártak. A következő évben viszont ismét utolsók lettek 0 pontot szerezve.